NORAKSTS

|  |  |
| --- | --- |
| 27.01.2022. | Nr.1/3 |

###### APBŪVES TIESĪBAS IEGŪŠANA UZ NEKUSTAMĀ ĪPAŠUMA DAĻU

###### PULKVEŽA OSKARA KALPAKA IELĀ 34 B, JELGAVĀ

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – 1** (A.Pagors),

Lai nodrošinātu Jelgavas valstspilsētas pašvaldības izglītības iestādei „Jelgavas 4.sākumskola”, turpmāk – izglītības iestāde, kurā šobrīd mācās 1037 izglītojamie, pieslēgumu valstspilsētas esošajam sakaru kanalizācijas tīklam, nepieciešams projektēt sakaru kanalizāciju pa piebraucamā ceļa posmu no Zirgu ielas un Jēkaba ielas krustojuma līdz Pulkveža Oskara Kalpaka ielai 34A, Jelgavā (turpmāk – piebraucamais ceļš).

Turklāt piebraucamajā ceļā, kuru šobrīd intensīvi izmanto skolēni, gājēji, velobraucēji un autobraucēji, lai piekļūtu izglītības iestādei un stadionam, nav gājēju ietves un segums ir sliktā tehniskā stāvoklī, kas apgrūtina drošu satiksmes dalībnieku pārvietošanos.

Būvniecības iecerē „Sakaru kanalizācijas, optiskā tīkla izbūve un satiksmes drošības uzlabošana iebraucamajā ceļā no Zirgu ielas līdz Jelgavas 4. sākumskolai” (turpmāk – būvniecības iecere) paredzēts projektēt sakaru kanalizāciju pa piebraucamā ceļa braucamo daļu, paredzot sakaru kanalizācijas atzaru uz Zirgu ielu 47A, Jelgavā, gājēju ietvi visa piebraucamā ceļa garumā un piebraucamā ceļa seguma atjaunošana pilnā platumā, ielu apgaismojums un lietus ūdens novadīšanas risinājums.

Sakaru kanalizācijas projektēšana vienlaicīgi nodrošinās ar pieslēgumu valstspilsētas esošajam sakaru kanalizācijas tīklam arī Jelgavas valstspilsētas pašvaldības iestādes „Jelgavas sociālo lietu pārvalde” Sociālo pakalpojumu centru bērniem (turpmāk – centrs), kas atrodas blakus esošajā nekustamā īpašuma teritorijā Zirgu ielā 47A, Jelgavā (kadastra numurs 0900 001 0133).

Piebraucamā ceļa daļas (kadastra numurs 0900 001 0727) zemes īpašnieks ir Jelgavas Romas katoļu draudze, ar kuru ir saskaņoti būvniecības iecerē ietveramie risinājumi un zemes vienības (kadastra numurs 0900 001 0727) perspektīvās zemes vienības daļas Izvietojuma shēma (pielikumā) apbūves tiesību reģistrācijai Zemesgrāmatā.

Ievērojot minēto, lai projektētu nepieciešamo sakaru kanalizāciju un uzlabotu satiksmes drošību, saskaņā ar likuma „Par pašvaldībām” 14.panta pirmās daļas 2.punktu, 21.panta pirmās daļas 17.punktu, Civillikuma 1129.1pantu,

**JELGAVAS VALSTSPILSĒTAS DOME NOLEMJ:**

1. Iegūt apbūves tiesības uz nekustamā īpašuma Pulkveža Oskara Kalpaka ielā 34B, Jelgavā (kadastra numurs 0900 001 0727) sastāvā ietilpstošās zemes vienības ar kadastra apzīmējumu 0900 001 0727 daļu 0,1535 ha platībā atbilstoši Izvietojuma shēmai (pielikumā).
2. Pilnvarot Jelgavas valstspilsētas pašvaldības izpilddirektoru Jelgavas valstspilsētas pašvaldības vārdā parakstīt Apbūves tiesības līgumu.

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja

sekretāre Ž.Memena

2022.gada 27.janvārī